hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy uk hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Բանակը չեն պատրաստել պատերազմի. այն անձնական կլանային իշխանությունը ապահովելու ռեսուրս է եղել | Forrights.am
Պարոն Ավետիսյան, Ձեր կարծիքով, մենք պատրա՞ստ էինք պատերազմի: Վերջերս շատ ենք լսում կարծիքներ, որ մենք բանակում չունեինք խրամատներ, կահավորված ինչպես որ պետք էր, որ եղած խրամատները վերևից բաց էին, որ  բնագիծը բավական պաշտպանված չէր: Ձեր գնահատականը որպես փորձագետի, ինչպիսի՞ն է:
Այն  պատերազմի համար, որը մենք տեսանք, բավարար սարքավորվածություն ոչ բանակը, ոչ էլ առավել ևս պետության տարածքը չունեին: Այդ սարքավորվածությունը խիստ անբավարար էր այսօրվա պատերազմի համար, և մենք տեսանք հետևանքները: Ոչ քաղաքներում ռմբապաստարաններ կային քաղաքացիական անձանց համար և կարևոր հիմնարկների աշխատանքը այնտեղ տեղափոխելու համար, ոչ պաշտպանական բնագծերն էին կահավորված: Բայց ասել, որ ընդհանրապես խրամատ չկար, սխալ կլիներ: Կային, իհարկե, կային: Բայց սովորական խրամատային պաշտպանվածությունը բավական չի այսօրվա սպառազինության դեմ:
Դա ո՞ւմ մեղքն էր՝ Պաշտպանության նախարարության, Արցախի ՊԲ-ի: Կոկրետ  ո՞վ է պատասխանատու դրա համար:
Լուրջ չե՞ն նայել բանակին:
Ոչ թե լուրջ չեն նայել, այլ իրենք մասամբ չեն էլ հասկացել, թե ինչ պետք է արվի, մասամբ էլ որպես կիսագաղութային վարչակազմի  կառավարիչներ, նայել են Հյուսիս և արել են այն ամենը, ինչը որ հաճելի կլինի նրանց ու ինչը որ  թույլատրված է եղել: Որևէ ազգային տրամաչափ, ազգային նկրտում չի դրսևորվել, ոչ մի լուրջ ռազմավարական նախաձեռնություն չի արվել:
Պետությունը կարո՞ղ էր կանխատեսել, թե ինչ պատերազմ է լինելու ու դրան, այդ նոր պատերազմին համապատասխան նախապատրաստվել:
Անշուշտ, բա պետության իմաստը ո՞րն է: Պետության առաջին գործառույթը իր տարածքը, իր քաղաքացիներին, ինքնիշխանությունը պաշտպանելն է: Բուն բանակը կատարողն է: Պետությունը պետք է դրանով զբաղվի:
Տարիներ շարունակ Հայաստանի իշխանությունները միֆ էին ստեղծում, թե մենք ունենք ուժեղ բանակ, ու մեղադրում էին այն իրավապաշտպաններին, լրագրողներին, որոնք հանդգնում էին խոսել բանակի արատների մասին: Այսօր կրկին որոշ լրատվամիջոցներ, քաղաքական ուժեր թիրախավորել են իրավապաշտպաններին: Արդյո՞ք մեր պարտությունը նաև այն անարդարության, բանակում տիրող հանցավոր բարքերի հետևանքը չէր:
Ամեն ինչ ակնհայտ է: Բանակում և հարաբերությունների, և արդարության, և կառավարման որակի առումով մենք էապես, այո, հետ ենք մնացել, և այդ բոլոր արատների պատճառով, որ եղել են բանակում: Իմ խորհրդատվական աշխատանքի փորձով կարող եմ ասել, որ իրավապաշտպաններն իրենց գործունեությամբ փորձ են արել ինչ-որ չափով այդ արատներից զերբազատվելու, և ինչ-որ բան հաջողվել է՝ մեծ չարչարանքի գնով, տառապանքի, մերժումները հաղթահարելու գնով հնարավորություն է ստեղծվել ինչ-որ չափով բարելավելու վիճակը: Այսօր նրանք, ովքեր ուզում են հակադրել առողջ իրավապաշտպան գործունեությունը բանակի պաշտպանունակությանը, նրանք իրականում հակառակ նպատակներ են հետապնդում: Ի՞նչ են ուզում իրենք ասել: Մեր բոլոր արատները եկեք թաքցնե՞նք: Ինչի՞ են ձգտում:
Ասում են՝ վարկաբեկում եք բանակը:
Ոչ, բանակը չի վարկաբեկվում դրանով: Իրականում նրանք մանիպուլյացիա են անում, աղավաղում են փաստերը, փորձում են վերքի վրա աղ լցնել, այն էլ այս օրով: Բացարձակ մերժելի է դա, և պետք է այնպես անել, որ այդ մտայնությունները չտարածվեն: Եթե բանակում հանցավորության դեմ ես պայքարում, այն արատավոր երևույթների, որոնք առաջացնում են այդ հանցավորությունը, հատկապես միջանձնային հարաբերություններում, կամ ենթակայության հարաբերություններում, ապա դա միայն առողջացնում է բանակը:
Ինչպե՞ս եք գնահատում այն, ինչ կատարվում է Սյունիքում, տեղի ունեցող սահմանների որոշման գործընթացը:
Սահմանազատումն արվում է սովետական սահմանի գծով, այդ նույն  զիգզագաձև, ատամնավոր սահմանով: Այդ մարդիկ «սովետական» մարդիկ են, այսօրվա Հայաստանի տիտղոսակիր վերնախավը Սովետի վերջին մոհիկանների հավաքածու է:
Դա գաղտնի, հանրությունից թաքուն է կատարվում, ինչո՞ւ:
Նրանք այնպիսի դավաճանական, կապիտուլյացիոն ակտ են ստորագրել, որ աշխատում են ինչքան որ հնարավոր է, դրա իրականացումը թաքուն պահել ժողովրդից: Դա ձեռագիր է, կառավարման ոճի արդունք է: Այն, ինչ կատարվում է, բացարձակ ու բացառիկ ապօրինություն է, դավաճանություն է Հայաստանի Հանրապետության նկատմամբ:
Հայաստանի Հանրապետության սահմանը հայկական ԽՍՀ-ի սահմանը չէ: Հայաստանի սահմանը 100 տարի առաջ որոշվել է 1920 թվականի փետրվարի 24-ին Ազգերի Լիգայի որոշմամբ, և այդ սահմանը մինչև հիմա արձանագրված է որպես միջազգայնորեն ճանաչված: Այս ամենի հիմքն այն է, որ մենք Առաջին հանրապետության իրավահաջորդությունը հռչակելու ու դա ապահովելու փոխարեն, փաստացի մեզ դիրքավորեցինք որպես գոյություն չունեցող Սովետական Հայաստան պետության իրավահաջորդ:
Այդ պետությունը չկար, իրականում դա վարչատարածքային միավորում էր: Մինչ օրս էլ մենք մեզ այդպես ենք դիրքավորում: Հայաստանի Հանրապետություն ասելով, մենք հասկանում ենք ոչ թե 1918-20 թվականների ՀՀ թուրքական օկուպացիայով ընդհատված պետության շարունակությունը, այլ որպես լենին-աթաթուրք-ստալինյան վերաձևումներով մնացած այդ կրճոնի՝ Սովետական Հայաստանի իրավահաջորդը, ու այդ կրճոնային մտածողությամբ, ուղեղով ու կամքով քաղաքական դաս ունենք: Եւ այսօրվա, և նախկին բոլոր ռեժիմները նույն  տեղից են, նույն կատեգորիան են ու իրար փոխանցելով, կառավարում են մեր երկիրը, հասցնելով ճգնաժամի: Այս համակարգը սպառվում է:
Նախորդ նյութըՀայաստանում կոռուպցիոն բարձր ռիսկ կա․ Թրանսփարենսի ինթերնեշնլ կազմակերպության նոր հետազոտությունը
Հաջորդ նյութը«Ոնց որ Արայիկս նորից ծնված լինի, չգիտեմ ուրախությունս ո՞նց արտահայտեմ»․ 2019-ին գերեվարված Արայիկ Ղազարյանը Հայաստանում է
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.